pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ เผย รัฐบาลตั้งเป้าสร้างรายได้จากการท่องเที่ยว 3 ล้านล้านบาท มุ่งให้ไทยเป็นจุดหมายของนักท่องเที่ยวจากทั่วโลก ทั้งเมืองหลักและเมืองรอง
วันศุกร์ที่ 12 มกราคม 2567
12/01/2567
นายกฯ เผย รัฐบาลตั้งเป้าสร้างรายได้จากการท่องเที่ยว 3 ล้านล้านบาท มุ่งให้ไทยเป็นจุดหมายของนักท่องเที่ยวจากทั่วโลก ทั้งเมืองหลักและเมืองรอง
นายกฯ เผย รัฐบาลตั้งเป้าสร้างรายได้จากการท่องเที่ยว 3 ล้านล้านบาท มุ่งให้ไทยเป็นจุดหมายของนักท่องเที่ยวจากทั่วโลก ทั้งเมืองหลักและเมืองรอง
วันนี้ (12 มกราคม 2567) เวลา 14.00 น. ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายด้านการท่องเที่ยวว่า เป็นนโยบายกระตุ้นเศรษฐกิจที่สําคัญ และรัฐบาลมีเป้าหมายรายได้จากการท่องเที่ยว 3 ล้านล้านบาท มุ่งให้ไทยเป็นจุดหมายของนักท่องเที่ยวจากทั่วโลก ทั้งเมืองหลักและเมืองรอง เรื่องที่ดําเนินการไปแล้ว คือ วีซ่าฟรีนักท่องเที่ยวจีน/คาซัคสถาน/อินเดีย/ไต้หวัน และขยายเวลาสําหรับชาวรัสเซีย ซึ่งก็ทําให้เราก็มีนักท่องเที่ยวเข้ามาประเทศไทยกว่า 24 ล้านคน แต่นั่นไม่ใช่ตัวชี้วัดเดียวที่เราต้องการเห็น เราต้องทําให้นักท่องเที่ยวอยู่นานขึ้น และใช้จ่ายต่อหัวมากขึ้น ไม่ว่าจะเป็นกลุ่มลูกค้าที่มีกําลังซื้อสูง กลุ่มลูกค้าสูงอายุ กลุ่มพํานักระยะยาว กลุ่ม Digital Nomad และต้องทําให้พวกเขาสามารถอยู่ได้อย่างถูกกฏหมาย การเดินทางเข้า-ออก จากประเทศ ต้องสะดวก มีการจัดทํา Fast Track Visa ให้กับนักท่องเที่ยวกลุ่มเป้าหมาย มีการเดินทางที่สะดวก
ในช่วงที่ผ่านมา ได้ผลักดันให้ท่าอากาศยานต่าง ๆ เปิดให้นานขึ้น เช่น เปิดสนามบินเชียงใหม่ 24 ชั่วโมง ตั้งแต่วันที่ 1 พฤศจิกายน ที่ผ่านมา อีกเรื่องหนึ่งที่กําลังทดลองอยู่ คือการขยายเวลาปิดสถานบริการ ซึ่งปัจจุบันได้นําร่อง 5 พื้นที่ได้แก่ กรุงเทพฯ ภูเก็ต เชียงใหม่ ชลบุรี และอําเภอ เกาะสมุย ซึ่งจะดึงดูดให้นักท่องเที่ยวใช้จ่ายมากขึ้น กระตุ้นเศรษฐกิจ ลงไปในชุมชนมากขึ้น ซึ่งยังอยู่ในช่วงเริ่มต้นและอาจต้องปรับแก้กฎหมายเพื่อขยายผลต่อในอีกหลายพื้นที่ ในปีนี้และปีถัด ๆ ไป ขอให้หน่วยงานที่เกี่ยวข้องยังคงต้องสนับสนุนการท่องเที่ยวอยู่ และขอให้ขยายผลไปยังเมืองรองมากขึ้นด้วย นําจุดเด่นของแต่ละพื้นที่มาใช้ดึงดูดนักท่องเที่ยว ไม่ว่าจะเป็น Hardware เช่น สถานที่ วัฒนธรรม อาหาร หรือเป็น Software ที่ตนใช้เรียกการจัดกิจกรรม Festival หรือ Event ต่าง ๆ ที่ประกอบกันเป็น Soft Power ของแต่ละพื้นที่ ต้องส่งเสริมการท่องเที่ยวเชิงธุรกิจมากขึ้น ให้มีการใช้สถานที่จัดประชุม เป็นเจ้าภาพแสดงสินค้า งานเทศกาลระดับโลก ในประเทศไทยให้ได้
“การดึงดูดการท่องเที่ยวในรูปแบบใหม่ ๆ นี้ จะต้องคิดนอกกรอบ ต้องมีการออกไปโปรโมท ไปเชิญชวน จัดกิจกรรม Road Show ทําข้อมูลให้เข้าถึงง่าย และประสานงานกับหน่วยงานที่คอยกํากับดูแลความเรียบร้อย ความปลอดภัย ช่วยเหลือให้การเดินทาง จัดงานต่าง ๆ เป็นเรื่องที่ง่าย One-stop service ขอให้ความสําคัญกับกิจกรรมต่าง ๆ การทํางานที่จะส่งเสริมให้ประเทศไทยเป็น High Season ตลอดทั้งปี” นายกฯ ย้ํา
รัฐบาลไทย-ข่าวทำเนียบรัฐบาล-​'นลินี ทวีสิน' หารือทูต UAE ชักชวนลงทุนในโครงการขนาดใหญ่ ส่งเสริมบทบาทภาคเอกชนสองประเทศ
วันศุกร์ที่ 12 มกราคม 2567
12/01/2567
​'นลินี ทวีสิน' หารือทูต UAE ชักชวนลงทุนในโครงการขนาดใหญ่ ส่งเสริมบทบาทภาคเอกชนสองประเทศ
​'นลินี ทวีสิน' หารือทูต UAE ชักชวนลงทุนในโครงการขนาดใหญ่ ส่งเสริมบทบาทภาคเอกชนสองประเทศ
วันนี้ (12 มกราคม 2567) นางนลินี ทวีสิน ผู้แทนการค้าไทย เปิดเผยภายหลังจากการพบหารือกับนายอุบัยด์ ซะอีด อุบัยด์บินฏอริช อัลฎอฮิร เอกอัครราชทูตสหรัฐอาหรับเอมิเรตส์ประจําประเทศไทย ว่าไทยและ UAE มีความสัมพันธ์ที่ใกล้ชิดในหลายมิติ ไม่ว่าจะเป็นความใกล้ชิดในระดับประชาชน โดยในแต่ละปีจะมีนักท่องเที่ยวและนักท่องเที่ยวเพื่อสุขภาพ (Health tourist) ราว 1.5 แสนคนมาเยือนไทย หรือในแง่มุมเศรษฐกิจ ซึ่ง UAE เป็นคู่ค้าอันดับ 1 ของไทยในตะวันออกกลาง และกลุ่มประเทศความร่วมมืออ่าวอาหรับ (GCC) อย่างไรก็ตาม ตนและท่านทูตเห็นพ้องว่าไทยและ UAE ต้องทํางานร่วมกันให้มากขึ้น เพื่อบรรลุเป้าหมายการเป็น “หุ้นส่วนทางยุทธศาสตร์” ที่ใกล้ชิดยิ่งขึ้น ตนจึงได้ใช้โอกาสนี้ ในการชักชวนการลงทุนเพิ่มเติม โดยเฉพาะการลงทุนในโครงการขนาดใหญ่ของไทย เช่นในอุตสาหกรรมพลังงานและโลจิสติกส์ พลังงานทดแทน เกษตร รวมถึงการลงทุนในโครงการ Land bridge ซึ่งทางท่านทูต UAE ได้แสดงความสนใจและขอรับรายละเอียดของโครงการเพื่อส่งให้บริษัทผู้สนใจใน UAE ต่อไป
ผู้แทนการค้าไทย เสริมว่า ภาคเอกชนของทั้งสองประเทศจะเป็นกลไกสําคัญในการขับเคลื่อนความสัมพันธ์ทางการค้าของสองประเทศไปสู่อีกระดับ ตนจึงได้สนับสนุนให้เกิดการใช้ประโยชน์จากการทํางานร่วมกันของภาคเอกชนของสองฝ่ายภายใต้สภาธุรกิจร่วม หรือ (Joint Business Council) ไทย – UAE นอกจากนี้ ตนได้ยังได้เชิญผู้ประกอบการ UAE เข้าร่วมงานแสดงสินค้าที่จัดขึ้นในประเทศไทย เข่น Bangkok Gems & Jewelry และ THAIFEX ในขณะที่ไทยเองก็สนับสนุนให้ผู้ประกอบการไทยเข้าร่วมงานแสดงสินค้าของ UAE อย่างต่อเนื่อง ไม่ว่าจะเป็น งานแสดงสินค้าอาหารที่ใหญ่ที่สุดในตะวันออกกลาง Gulffood และงานแสดงสินค้าชิ้นส่วนยานยนต์ Automechanika Dubai โดยตนเชื่อว่าการเข้าร่วมงานแสดงสินค้าของแต่ละฝ่ายจะเป็นส่วนสําคัญในการสร้างเครือข่ายทางธุรกิจ ซึ่งจะช่วยผลักดันให้เกิดการขยายตัวทางการค้าและการลงทุนต่อไป
จากการที่ UAE เดินหน้าเพิ่มสาขาสินค้านําเข้า เปิดรับการค้าระหว่างประเทศอย่างต่อเนื่อง เพื่อลดการพึ่งการผลิตและการค้าน้ํามันของประเทศ ประกอบกับ UAE มีความพร้อมด้านโครงสร้างพื้นฐาน เป็นผู้นํา ด้านระบบโลจิสติกส์ และมีข้อได้เปรียบในเชิงที่ตั้ง จึงนับเป็นโอกาสดีของผู้ประกอบการไทย ในการส่งออกสินค้าไปยัง UAE รวมถึงใช้ UAE เป็นประตูเพื่อส่งออกต่อไปยังภูมิภาคต่าง ๆ โดยเฉพาะตะวันออกกลาง แอฟริกาและยุโรป ซึ่งตนในฐานะผู้แทนการค้าไทย ก็พร้อมที่จะสนับสนุนการดําเนินงานและขับเคลื่อนความสัมพันธ์ระหว่างไทยและ UAE ในทุกมิติอย่างเต็มที่ นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-​Govt Spokesperson: Thailand and Cambodia to resume talk on Overlapping Claims Area in Gulf of Thailand
วันศุกร์ที่ 12 มกราคม 2567
12/01/2567
​Govt Spokesperson: Thailand and Cambodia to resume talk on Overlapping Claims Area in Gulf of Thailand
​Govt Spokesperson: Thailand and Cambodia to resume talk on Overlapping Claims Area in Gulf of Thailand
Government Spokesperson Chai Wacharonke disclosed about an official visit to Thailand of His Excellency Samdech Moha Borvor Thipadei HUN MANET, Prime Minister of the Kingdom of Cambodia, on February 7, 2024 that the issue of overlapping claims area (OCA) in the Gulf of Thailand will be discussed at the meeting between Prime Minister and Minister of Finance Srettha Thavisin and the Cambodian counterpart. A resolution in accordance with the international law is expected to be reached, as the two countries hope to share the benefit of natural resources found in the OCA to elevate quality of life of people, and enhance their energy security. The Prime Minister commits to seek a way out that are acceptable to both Thai and Cambodian people.
According to the Government Spokesperson, the Prime Minister believes that friendship between the two countries and Thailand’s foreign policy to befriend with all the countries would be key factors in reaching an agreement on the issue with Cambodia for mutual interest. The Government Spokesperson added that energy resources found in the OCA would help reduce the country’s power generation cost, thereby, alleviating people’s financial burden and enhancing the country’s competitiveness.
รัฐบาลไทย-ข่าวทำเนียบรัฐบาล-โฆษก มท. เผย จ.นครศรีธรรมราช มีคำสั่งย้ายปลัดอาวุโสอำเภอเมืองนครศรีธรรมราช ไปดำรงตำแหน่งที่อำเภอเฉลิมพระเกียรติ จากกรณีปฏิบัติการทลายบ่อนใจกลางเมืองนครศรีธรรมราช
วันศุกร์ที่ 12 มกราคม 2567
12/01/2567
โฆษก มท. เผย จ.นครศรีธรรมราช มีคําสั่งย้ายปลัดอาวุโสอําเภอเมืองนครศรีธรรมราช ไปดํารงตําแหน่งที่อําเภอเฉลิมพระเกียรติ จากกรณีปฏิบัติการทลายบ่อนใจกลางเมืองนครศรีธรรมราช
โฆษก มท. เผย จ.นครศรีธรรมราช มีคําสั่งย้ายปลัดอาวุโสอําเภอเมืองนครศรีธรรมราช ไปดํารงตําแหน่งที่อําเภอเฉลิมพระเกียรติ จากกรณีปฏิบัติการทลายบ่อนใจกลางเมืองนครศรีธรรมราช
วันที่ 12 ม.ค. 67 นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทยในฐานะโฆษกกระทรวงมหาดไทย เปิดเผยว่า จากกรณีชุดปฏิบัติการพิเศษกรมการปกครองบูรณาการเปิดปฏิบัติการบุกทลายบ่อนใหญ่ใจกลางเมืองนครศรีธรรมราช พบของกลางเงินสดกว่า 1,000,000 บาท นักพนันมากกว่า 100 คน เมื่อช่วงบ่ายของวันพฤหัสบดีที่ 11 มกราคมที่ผ่านมา
"ในวันนี้ ได้มีคําสั่งจังหวัดนครศรีธรรมราช ที่ 140/2567 ลงวันที่ 12 มกราคม 2567 ย้าย นายบัญญัติ ปะนะรัตน์ หัวหน้ากลุ่มงานบริหารงานปกครอง รักษาราชการแทนนายอําเภอเมืองนครศรีธรรมราช ไปดํารงตําแหน่ง หัวหน้ากลุ่มงานบริหารงานปกครอง ที่ทําการปกครองอําเภอเฉลิมพระเกียรติ จังหวัดนครศรีธรรมราช โดยมีผลตั้งแต่วันที่ 15 มกราคม 2567 เป็นต้นไป"
รัฐบาลไทย-ข่าวทำเนียบรัฐบาล-“สุริยะ” ยืนยันเดินหน้า “โครงการแลนด์บริดจ์” เต็มสูบ เผยอยู่ระหว่างรับฟังความคิดเห็นประชาชน ก่อนนำมาหาแนวทางแก้ไขปัญหา
วันศุกร์ที่ 12 มกราคม 2567
“สุริยะ” ยืนยันเดินหน้า “โครงการแลนด์บริดจ์” เต็มสูบ เผยอยู่ระหว่างรับฟังความคิดเห็นประชาชน ก่อนนํามาหาแนวทางแก้ไขปัญหา
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า กระทรวงคมนาคม ยืนยันจะเดินหน้าโครงการแลนด์บริดจ์เต็มที่ ซึ่งขณะนี้อยู่ระหว่างการรับฟังความคิดเห็นของประชาชนในพื้นที่ถึงข้อกังวลและข้อสังเกตในด้านต่าง ๆ โดยเมื่อรับฟังความเห็นแล้ว หน่วยงานภาครัฐที่เกี่ยวข้อง จะนําข้อมูลดังกล่าว ไปพิจารณาถึงแนวทางการดําเนินการ รวมถึงหากมีปัญหาในจุดใดจะหาแนวทางแก้ไข เพื่อให้ประชาชนในพื้นที่เกิดความพึงพอใจ และเกิดประโยชน์กับทุกฝ่ายในระดับสูงสุด ขณะเดียวกันกรณีที่มีผู้ออกมาวิจารณ์เชิงคัดค้านนั้น แต่จากการสํารวจความคิดเห็นประชาชนในพื้นที่พบว่า 99% ต้องการให้โครงการแลนด์บริดจ์เกิดขึ้น เพื่อประโยชน์โดยรวมของพื้นที่ภาคใต้ และเพื่อการเติบโตของเศรษฐกิจประเทศไทย
ด้าน ดร.กฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม และโฆษกกระทรวงคมนาคม กล่าวว่า โครงการแลนด์บริดจ์ นับเป็นอีกหนึ่งยุทธศาตร์สําคัญทางเศรษฐกิจโซนภาคใต้ของประเทศไทย ที่สามารถเชื่อมโยงการขนส่งระหว่างอ่าวไทยและอันดามัน ซึ่งประเทศไทยตั้งอยู่ใจกลางคาบสมุทรอินโดจีน จึงมีความได้เปรียบเชิงภูมิศาสตร์ และได้รับผลประโยชน์ด้านการขนส่งสินค้าของช่องแคบมะละกาที่ในปัจจุบันมีแนวโน้มการขนส่งเพิ่มสูงขึ้นอย่างต่อเนื่อง
ทั้งนี้ จะเห็นได้ว่าในช่วงรัฐบาลยุคที่ผ่านมา โซนภาคใต้ของประเทศไทยยังไม่ได้มีการพัฒนาเชิงเศรษฐกิจอย่างมีนัยสําคัญ ซึ่งการผลักดันโครงการแลนด์บริดจ์ของรัฐบาลยุคปัจจุบันนั้น จะเป็นการพัฒนาพื้นที่ระเบียงเศรษฐกิจภาคใต้ (SEC) อย่างยั่งยืน โดยเฉพาะในพื้นที่จังหวัดระนอง ชุมพร นครศรีธรรมราช และสุราษฎร์ธานี ที่มีความเหมาะสมทั้งพื้นที่ภูมิศาสตร์ จํานวนประชากร และจํานวนแรงงาน และหากโครงการแลนด์บริดจ์เกิดขึ้น จะสามารถสร้าง S-Curve ของอุตสาหกรรมขึ้นมาได้อย่างมีประสิทธิภาพสูงสุด
ขณะที่ความเป็นไปได้ของโครงการแลนด์บริดจ์นั้น ยังคงต้องรอข้อสรุปจากผลการศึกษาวิจัยให้แล้วเสร็จ จึงจะมีการส่งต่อไปยังภาครัฐเพื่อพิจารณาถึงแผนการลงทุนต่อไป โดยหากมีการลงทุนตามสมมุติฐาน วงเงิน 1 ล้านล้านบาท เชื่อว่า ภายใน 25 ปี จะได้ผลตอบแทนจากการลงทุนได้หลายเท่า ขณะเดียวกันผลิตภัณฑ์มวลรวมของประเทศ (GDP) ก็จะเพิ่มสูงขึ้นเช่นกัน ซึ่งรวมถึงการจ้างงานภายในประเทศ และการสร้างเม็ดเงินเข้าประเทศในระดับสูงอีกด้วย
ดร.กฤชนนท์ กล่าวอีกว่า ส่วนกรณีที่มีนักวิชาการหลายฝ่ายออกมากล่าวถึงต้นทุนการเดินเรือ รวมถึงความแออัดของท่าเรือ โดยมองว่าขณะนี้ยังไม่สามารถประเมินได้ ซึ่งที่กล่าวมานั้น ยังไม่มีความชัดเจนแต่อย่างใด และไม่สามารถระบุได้แบบตรงไปตรงมา เป็นเพียงการคาดเดาโดยการเปรียบเทียบช่วง 3 ปีก่อน จึงจําเป็นต้องรอผลสรุป เพื่อนํามาประเมินต่อไป ซึ่งหากต้นทุนสูงเกินไป ผู้ประกอบจะเป็นผู้พิจารณาเองว่า จะเข้ามาใช้บริการหรือไม่ ส่วนฝั่งผู้ลงทุนในโครงการฯ หากได้ข้อสรุปมาแล้วพบว่า ต้นทุนสูง เชื่อว่าก็คงไม่มีผู้ใดเข้ามาลงทุน แต่คาดว่าจะมีการปรับเปลี่ยน เพื่อให้เหมาะสมกับสถานการณ์
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลมีตัวชี้วัดชัดเจน ให้เกษตรกรมีรายได้สุทธิมากขึ้น 3 เท่า ในเวลา 4 ปี เดินหน้าขยายตลาดส่งออก แนะใช้หลัก “ตลาดนำ นวัตกรรมเสริม เพิ่มรายได้”
วันศุกร์ที่ 12 มกราคม 2567
12/01/2567
นายกฯ ย้ํา รัฐบาลมีตัวชี้วัดชัดเจน ให้เกษตรกรมีรายได้สุทธิมากขึ้น 3 เท่า ในเวลา 4 ปี เดินหน้าขยายตลาดส่งออก แนะใช้หลัก “ตลาดนํา นวัตกรรมเสริม เพิ่มรายได้”
นายกฯ ย้ํา รัฐบาลมีตัวชี้วัดชัดเจน ให้เกษตรกรมีรายได้สุทธิมากขึ้น 3 เท่า ในเวลา 4 ปี เดินหน้าขยายตลาดส่งออก แนะใช้หลัก “ตลาดนํา นวัตกรรมเสริม เพิ่มรายได้”
วันนี้ (12 มกราคม 2567) เวลา 14.00 น. ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายด้านการเกษตรว่า เป้าหมายด้านเกษตร รัฐบาลมีตัวชี้วัดที่ชัดเจน จะทําให้เกษตรกรมีรายได้สุทธิมากขึ้น 3 เท่า ใน 4 ปีนี้ ซึ่งต้องทําตั้งแต่ ดิน น้ํา พันธุ์พืช พันธุ์สัตว์ ตลาด เงินทุน เทคโนโลยี และการแปรรูป ครบวงจร สําหรับพี่น้องเกษตรกร ในช่วงที่ผ่านมา ครม. ได้เห็นชอบการจ่ายเงินช่วยค่าเก็บเกี่ยว ไร่ละ 1,000 บาท 4.68 ล้านครัวเรือนทั่วประเทศ ไม่เกินครัวเรือนละ 20 ไร่ หรือครัวเรือนละไม่เกิน 20,000 บาท กรอบวงเงินรวมกว่า 54,336 ล้านบาท ผ่านบัญชีธนาคาร ธ.ก.ส. และช่วยเหลือชาวไร่อ้อย ตัดอ้อยสด ลด PM2.5 120 บาท/ตัน ซึ่งมีชาวไร่อ้อยที่เข้าร่วมโครงการประมาณ 140,000 ราย ทั้งนี้ ครม. ได้มีมติพักหนี้เกษตรกรที่มีหนี้ไม่เกิน 3 แสนบาท ตามมาตรการพักชําระหนี้ให้กับลูกหนี้รายย่อย พร้อมสนับสนุนแหล่งเงินทุนและทรัพยากรที่เหมาะสมในการประกอบอาชีพ และถ่ายทอดความรู้และทักษะด้านการเงิน ให้สามารถบริหารจัดการหนี้สิน มีศักยภาพในการออมและ การลงทุนได้เหมาะสมและมีประสิทธิภาพ
เรื่องของตลาดสินค้าเกษตร ช่วงที่ผ่านมาได้เดินหน้าเจรจาการค้า เพื่อเปิดตลาดใหม่ ๆ ให้กับพี่น้องเกษตรกรทุกกลุ่ม ทั้งพืช และปศุสัตว์ และได้ทราบมาว่าเราจะต้องให้ความสําคัญกับการปลูกพืชชนิดอื่น ๆ ด้วย แต่ในระยะยาว ขอให้นําหลักการ “ตลาดนํา นวัตกรรมเสริม เพิ่มรายได้” เพิ่มผลผลิตต่อพื้นที่ เพิ่มคุณภาพผลผลิต และลดต้นทุน การผลิตพัฒนาและทําธุรกิจผลิตภัณฑ์เกษตรแปรรูปมูลค่าเพิ่มสูง เดินหน้าเปิดตลาดสินค้าเกษตรใหม่ ๆ ให้ได้ราคาดี ขอให้กระทรวงเกษตรฯ จัดงบประมาณและขบวนการทํางานในการบริหารจัดการแปลงเกษตรด้วยนวัตกรรมเกษตรแม่นยํา (Precision Farming) ปรับเปลี่ยนการปลูกพืชในพื้นที่ไม่เหมาะสม หามาตรการหรือแรงจูงใจ ให้ประชาชนปลูกพืชที่มีมูลค่าเพิ่มสูง การบริหารจัดการน้ําให้เกิดความสมดุล มีประสิทธิภาพเพื่อการอุปโภคบริโภค และเพื่อการเกษตร อาทิ เช่น การสร้างฝายพาราซอยซีเมนต์ เป็นต้น รวมถึง การแก้ไขปัญหาภัยแล้งและป้องกันอุทกภัยที่จะเกิดขึ้นต่อพื้นที่การเกษตรและพื้นที่เศรษฐกิจ สนับสนุนให้เกษตรมีที่ดินทํากิน นําที่ดินของรัฐไปสร้างประโยชน์ รวมถึงการแปลง สปก. ให้เป็นโฉนด ส่งเสริมการวิจัยและพัฒนาพันธุ์ใหม่ ๆ ทําการเกษตรยั่งยืน เกษตรอินทรีย์ เกษตรปลอดภัย ทั้งหมดนี้ เพื่อทําให้เกษตรกรเลี้ยงตัวเองได้อย่างมีศักดิ์ศรี โดยไม่ต้องรอความช่วยเหลือจากภาครัฐ สร้างความเข้มแข็งตั้งแต่ระดับครัวเรือน ไปจนถึงระดับประเทศ
รัฐบาลไทย-ข่าวทำเนียบรัฐบาล-​โฆษกรัฐบาลเผย กทม. ขานรับการทำงานเร่งลดผลกระทบ แก้ไขสถานการณ์ฝุ่น PM2.5
วันศุกร์ที่ 12 มกราคม 2567
12/01/2567
​โฆษกรัฐบาลเผย กทม. ขานรับการทํางานเร่งลดผลกระทบ แก้ไขสถานการณ์ฝุ่น PM2.5
​โฆษกรัฐบาลเผย กทม. ขานรับการทํางานเร่งลดผลกระทบ แก้ไขสถานการณ์ฝุ่น PM2.5
วันนี้ (12 มกราคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการหน่วยงานที่เกี่ยวข้องดูแลปัญหาฝุ่น โดย กทม. ขานรับมอบจุลินทรีย์พิเศษให้กับเกษตรกร และเชิญชวนประชาชนคนกรุงร่วมแคมเปญ “รถคันนี้ลดฝุ่น” เปลี่ยนน้ํามันเครื่อง / ไส้กรอง ลดฝุ่น PM2.5
โฆษกประจําสํานักนายกรัฐมนตรีเปิดเผยว่า กรุงเทพมหานครดําเนินโครงการเพื่อแก้ไขปัญหา ลดความรุนแรง ปัญหาสถานการณ์ฝุ่น PM2.5 ในพื้นที่กรุงเทพฯ โดยต่อการเผาชีวมวลจากการเกษตรมากขึ้น ทั้งในพื้นที่กทม.หรือปริมณฑล กทม.จึงได้ร่วมมือกับกระทรวงเกษตรและสหกรณ์ มอบจุลินทรีย์พิเศษให้กับเกษตรกร ซึ่งเป็นสูตรพิเศษที่สามารถหมักชีวมวลได้รวดเร็วขึ้นจาก 30 วัน เหลือเพียง 7 วัน เพื่อให้ประชาชนลดจํานวนฟางข้าวที่ต้องเผาลงได้ รวมทั้งได้ร่วมกับ 15 บริษัทค่ายรถยนต์และผู้ค้าน้ํามัน จัดแคมเปญ “รถคันนี้ลดฝุ่น” ชวนคนกรุงเปลี่ยนน้ํามันเครื่อง / ไส้กรอง นอกจากร่วมกันช่วยลด PM2.5 ยังผลดีต่อรถยนต์ของผู้ที่เข้าร่วมแคมเปญ
จากข้อมูลของ กทม. โครงการ "รถคันนี้ลดฝุ่น" ข้อมูลถึงวันที่ 9 มกราคม 2567 มีรถเข้าร่วมโครงการเปลี่ยนไส้กรองแล้ว 41,488 คัน ช่วยลดฝุ่น PM2.5 ได้ 2% ซึ่งมีการตั้งเป้าเปลี่ยนไส้กรองรถจํานวน 300,000 คัน เพื่อช่วยลดฝุ่น PM2.5 จากภาคการจราจรได้ 15%
ทั้งนี้ ในส่วนของ กทม. ประชาชนสามารถตรวจสอบข้อมูลคุณภาพอากาศก่อนออกจากบ้าน ผ่านแอปพลิเคชัน AirBKK เว็บไซต์ ww.airbkk.com
“นายกรัฐมนตรีห่วงใยประชาชนต่อสถานการณ์ PM2.5 โดยได้กําหนดแนวทางการทํางานให้ทุกหน่วยงานที่เกี่ยวข้องเร่งหามาตรการลดผลกระทบ แก้ไขปัญหา เพื่อดูแลสุขภาพของประชาชน โดยนายกรัฐมนตรีได้ดําเนินการในทุกช่องทางเพื่อแก้ไขปัญหาให้ดีขึ้น ทั้งนี้ ในช่วงที่ค่าคุณภาพอากาศเริ่มมีผลกระทบต่อสุขภาพขอให้ประชาชนระมัดระวัง ปฏิบัติตามคําแนะนํา โดยเฉพาะประชาชนกลุ่มเสี่ยง” นายชัย กล่าว
รัฐบาลไทย-ข่าวทำเนียบรัฐบาล-กองทัพพร้อมใจ เปิดค่ายต้อนรับ #วันเด็กแห่งชาติ
วันศุกร์ที่ 12 มกราคม 2567
กองทัพพร้อมใจ เปิดค่ายต้อนรับ #วันเด็กแห่งชาติ
#ในหลวง #พระราชทานพระบรมราโชวาท สําหรับลงพิมพ์ในหนังสือ #วันเด็กแห่งชาติ ปี 2567 ความว่า...
“ความสุขความสบายทั้งหลายนั้น เกิดขึ้นได้ด้วยการทํางานและทําความดี
เด็กทุกคนจึงต้องตั้งใจศึกษาเล่าเรียน และฝึกฝนอบรมตนให้เต็มที่ จะได้สามารถประกอบอาชีพการงาน และปฏิบัติบําเพ็ญความดี เพื่อสร้างสรรค์ความสุขความเจริญ ทั้งของตนเองและส่วนรวมได้ในอนาคต”
#นายกรัฐมนตรี มอบ #คําขวัญวันเด็กแห่งชาติ ปี 2567
“มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
-------------------------
รถถัง เครื่องบิน เฮลิคอปเตอร์ และเรือรบ...รอเด็กๆ ลูกหลานไทย ให้มา "เพลิน" [ PLERN = Play + Learn ] เล่นสนุกและรับรู้ประสบการณ์ที่ท้าทายด้วยกัน ทุกหน่วย ทุกค่าย ทั่วประเทศ กิจกรรมหลากหลาย+เกมมากมาย
#กองบัญชาการกองทัพไทย
ธีม "พื้นที่แห่งการเรียนรู้ กิจกรรมความรู้คู่บันเทิง (Edutainment) สนุกสร้างสรรค์"
https://www.facebook.com/photo/?fbid=768217175338013&set=a.317123157114086
#กองทัพบก
ธีม "..สนุก สุขใจ เด็กรุ่นใหม่ หัวใจรักชาติ.."
https://www.facebook.com/photo/?fbid=766606922177960&set=a.639467694891884
#กองทัพเรือ
ธีม #FITfortheFUTURE "ใกล้ที่ไหน ไปที่นั่น...แล้วเจอกันในงานนะเด็กๆ"
https://www.facebook.com/photo/?fbid=793565339472451&set=a.300600048768985
#กองทัพอากาศ
ธีม #UnbeatableAirForce #MayTheAirForceBeWithYou
https://www.facebook.com/RTAFpage/posts/pfbid0PtxLhhu4nekcXbauqofGmPyY8GivELrNQGtrLYEMAMzH1mGHZrCRHWhzhq62kzNcl
เพื่อความสนุกและสุขไร้กังวล
เตรียมแผนการเดินทางและเลือกกิจกรรมที่ชื่นชอบ
เตรียมแผนเด็กหลง ให้ลูกพกชื่อ-ที่อยู่-เบอร์โทรผู้ปกครอง
รัฐบาลไทย-ข่าวทำเนียบรัฐบาล-นายกฯ เผย รัฐบาลพร้อมผลักดัน Soft Power ให้กลายเป็นแม่เหล็กที่ดึงดูดคนทั่วโลกให้เข้ามาเที่ยว มาทำงาน และมาใช้ชีวิตในประเทศไทย ทำให้ประเทศไทยกลายเป็นปลายทางของคนทั่วโลก
วันศุกร์ที่ 12 มกราคม 2567
12/01/2567
นายกฯ เผย รัฐบาลพร้อมผลักดัน Soft Power ให้กลายเป็นแม่เหล็กที่ดึงดูดคนทั่วโลกให้เข้ามาเที่ยว มาทํางาน และมาใช้ชีวิตในประเทศไทย ทําให้ประเทศไทยกลายเป็นปลายทางของคนทั่วโลก
นายกฯ เผย รัฐบาลพร้อมผลักดัน Soft Power ให้กลายเป็นแม่เหล็กที่ดึงดูดคนทั่วโลกให้เข้ามาเที่ยว มาทํางาน และมาใช้ชีวิตในประเทศไทย ทําให้ประเทศไทยกลายเป็นปลายทางของคนทั่วโลก
วันนี้ (12 มกราคม 2567) เวลา 14.00 น. ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายด้าน Soft Power ว่า ยังคงเป็นนโยบายเรือธงของรัฐบาลที่ผลักดันต่อ ที่ผ่านมาตนเองได้จัดตั้งคณะกรรมการขึ้นมาผลักดัน Soft Power 11 ด้านด้วยกัน ได้แก่ เฟสติวัล ท่องเที่ยว อาหาร ศิลปะ ออกแบบ กีฬา ดนตรี หนังสือ ภาพยนตร์แฟชั่น และเกม ในปีนี้จะเดินหน้าการตั้งหน่วยงานที่มาสนับสนุนกิจกรรมที่เป็น Soft Power คือหน่วยงาน Thailand Creative Content Agency หรือที่รู้จักกันในนาม THACCA และเราจะเดินหน้านโยบาย 1 ครอบครัว 1 Soft Power ซึ่งจะต้องครอบคลุมตั้งแต่ต้นน้ํา ที่ต้องมีการคัดเลือกคนที่จะมาทําการ Up-skill และ Re-skill ฝึกทักษะที่เกี่ยวข้อง โดยต้องทํางานบูรณาการกันหลายหน่วยงานทั้งภาครัฐและภาคเอกชน
นายกฯ กล่าวว่า ในระยะกลางน้ํา จะใช้กลไกต่าง ๆ ทําให้คนที่มีทักษะของแต่ละครอบครัว สามารถประกอบอาชีพได้ พัฒนาฝีมือให้โดดเด่นยิ่งขึ้น รวมถึงแก้ไขกฎหมายที่ทําให้สามารถส่งเสริมทั้ง 11 อุตสาหกรรมได้ดียิ่งขึ้น และในขั้นปลายน้ํา จะช่วยส่งเสริมการหาตลาดรองรับในการขายสินค้า ผลิตภัณฑ์ ทั้งในและต่างประเทศ ช่วยประชาสัมพันธ์ รวมถึงจัดงานจัดแสดงต่าง ๆ ผลักดันคนที่มีความสามารถให้โตไปไกลในระดับโลกให้ได้ อีกด้านหนึ่งที่โดดเด่น คือด้านเทศกาล รัฐบาลตั้งเป้าว่าประเทศไทยต้องเป็นผู้นําในด้าน Festival ของภูมิภาคให้ได้ ต้องมีการจัดแสดง จัดงานต่าง ๆ ที่คณะกรรมการซอฟต์เพาเวอร์จะผลักดันให้เกิดขึ้น เป็นทั้งการสร้างรายได้ และประชาสัมพันธ์ประเทศและการท่องเที่ยวไปพร้อม ๆ กัน ร่วมกันผลักดันมวยไทยไปทั่วโลก ส่งเสริมการส่งออก การตั้งค่ายมวยเพื่อฝึกซ้อม เพื่อออกกําลังกายในต่างประเทศ รวมไปถึงพัฒนากีฬาอื่นอย่างเป็นระบบ จุดเด่นที่เกิดขึ้นจากการพัฒนา Soft Power จะกลายเป็นแม่เหล็กที่ดึงดูดคนทั่วโลกให้อยากเข้ามาเที่ยว มาทํางาน และมาใช้ชีวิตในประเทศไทย ทําให้เรากลายเป็นปลายทางของคนทั่วโลก ทั้งคนวัยทํางาน ที่จะมาพร้อมกับความรู้ ความสามารถ เป็นคนที่จะช่วยกันสร้างเศรษฐกิจ และคนวัยสูงอายุที่จะเข้ามาจับจ่ายใช้สอยซื้อของจากร้านค้าในชุมชนของพวกเราได้ ยังมีอีกหลายนโยบายด้าน Soft Power ที่ทางคณะกรรมการจะเป็นผู้ประสานงานหลัก ขอให้ทางสํานักงบประมาณทํางานร่วมกับคณะกรรมการเพื่อขับเคลื่อนให้เป็นรูปธรรม
“จากนโยบายด้านเศรษฐกิจทั้งหมด ครอบคลุมทั้งการท่องเที่ยว การค้า การลงทุน การต่างประเทศ Soft Power โครงสร้างพื้นฐานต่าง ๆ อีกส่วนหนึ่งที่ผมอยากผลักดัน คือการขึ้นค่าแรงขั้นต่ําให้สําเร็จ ผมมั่นใจว่าคนไทยมีฝีมือ มีทักษะ และพร้อมจะเรียนรู้ เป้าหมายอย่างชัดเจน ค่าแรงขั้นต่ํา 600 บาท ปริญญาตรี 25,000 บาท ภายในปี 2570 โดยปีนี้จะต้องทําค่าแรงขั้นต่ําให้มากกว่า 400 บาทให้ได้ ด้วยทิศทางนโยบายด้านเศรษฐกิจของรัฐบาลนี้ มั่นใจว่าเราจะทําได้สําเร็จอย่างแน่นอน” นายกฯ ย้ํา
รัฐบาลไทย-ข่าวทำเนียบรัฐบาล-แขกต่างประเทศเข้าเยี่ยมคำนับ รมว.กห. ณ ห้องรับรอง รมว.กห.
วันศุกร์ที่ 12 มกราคม 2567
แขกต่างประเทศเข้าเยี่ยมคํานับ รมว.กห. ณ ห้องรับรอง รมว.กห.
...
ออท.เครือรัฐออสเตรเลีย(ออสเตรเลีย)/ไทย เข้าเยี่ยมคํานับ รมว.กห.
เมื่อ 8 ม.ค.67 เวลา 13.30 น. H.E. Ms. Angela Jane Macdonald ออท.ออสเตรเลีย/ไทย เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม
โดย รมว.กห. ได้แสดงความยินดีกับความสัมพันธ์อันแน่นแฟ้นระหว่างทั้งสองประเทศ ทั้งในด้านสังคม เศรษฐกิจ โดยเฉพาะด้านความมั่นคง ซึ่งมีการแลกเปลี่ยนที่นั่งศึกษา การแลกเปลี่ยนการเยือน การฝึกร่วม/ผสม มาอย่างต่อเนื่อง แสดงให้เห็นถึงความใกล้ชิดของกองทัพของทั้งสองประเทศ
ทั้งนี้ ออท.ออสเตรเลีย/ไทย ชื่นชมความสัมพันธ์ระหว่างทั้งสองประเทศที่ดําเนินมาอย่างยาวนาน และแสดงความปลื้มปิติที่พระบาทสมเด็จพระเจ้าอยู่ทรงจบการศึกษา ณ วิทยาลัยการทหารดันทรูน กรุงแคนเบอร์รา รวมทั้งหวังว่าจะได้เสริมสร้างความร่วมมือกับไทยในทุกด้าน
ออท.สหราชอาณาจักร/ไทย เข้าเยี่ยมคํานับ นายสุทิน คลังแสง รมว.กห.
เมื่อ 8 ม.ค.67 เวลา 15.00 น. H.E. Mr. Mark Gooding ออท.สหราชอาณาจักร/ไทย เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม
ในโอกาสนี้ รมว.กห. ได้กล่าวต้อนรับและยินดีที่ไทยและสหราชอาณาจักรมีความสัมพันธ์อันใกล้ชิดในทุกระดับมาเป็นเวลายาวนานและมีความร่วมมืออันดีระหว่างกันในทุก ๆ ด้าน
ทั้งนี้ ออท.สหราชอาณาจักร/ไทย ชื่นชมความสัมพันธ์อันใกล้ชิดของทั้งสองประเทศที่ดําเนินมาอย่างยาวนานและหวังว่าจะได้ขยายความร่วมมือระหว่างกัน ทั้งในด้านเศรษฐกิจ อุตสาหกรรม สังคม และความมั่นคง นอกจากนี้ ออท.สหราชอาณาจักร/ไทย ชื่นชมแนวคิดการปรับกองทัพให้มีความทันสมัยของไทย
รัฐบาลไทย-ข่าวทำเนียบรัฐบาล-​“เกณิกา”เผย กระทรวงเกษตรและสหกรณ์ จัดเต็ม "วันเด็กแห่งชาติ" จัดกิจกรรมมอบความสุขชิงของขวัญเพียบ
วันศุกร์ที่ 12 มกราคม 2567
12/01/2567
​“เกณิกา”เผย กระทรวงเกษตรและสหกรณ์ จัดเต็ม "วันเด็กแห่งชาติ" จัดกิจกรรมมอบความสุขชิงของขวัญเพียบ
​“เกณิกา”เผย กระทรวงเกษตรและสหกรณ์ จัดเต็ม "วันเด็กแห่งชาติ" จัดกิจกรรมมอบความสุขชิงของขวัญเพียบ
12 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์ โดยสํานักงานเศรษฐกิจการเกษตร และสํานักงานมาตรฐานสินค้าเกษตรและอาหารแห่งชาติ จัดงานฉลองวันเด็กแห่งชาติ ประจําปี 2567 ร่วมกับกระทรวงศึกษาธิการ ในวันเสาร์ที่ 13 มกราคม 2567 ณ บริเวณกระทรวงศึกษาธิการ โดย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เล็งเห็นความสําคัญของเด็กและเยาวชนที่นับเป็นทรัพยากรที่มีคุณค่าของประเทศ และเป็นกําลังสําคัญของสังคมในการพัฒนาชาติบ้านเมืองให้เจริญก้าวหน้า และเพื่อเป็นการกระตุ้นให้เด็กตระหนักถึงบทบาทอันสําคัญของตน
“ร.อ.ธรรมนัส อยากปลูกฝังให้เด็กไทยได้เรียนรู้การเกษตร ที่เป็นรากฐานของประเทศ โดยสอดแทรกสาระ ความรู้ควบคู่ไปกับความบันเทิง ที่จะเพิ่มพูนความรู้การเกษตรในแง่มุมต่าง ๆ จึงจัดกิจกรรมที่น่าสนใจดังนี้ อาทิ เกมตกปลามหาสนุก กิจกรรมการตอบปัญหาความรู้รอบตัว กิจกรรมนันทนาการชิงรางวัล และมอบของที่ระลึก ซึ่งสอดแทรกความรู้เกี่ยวกับบทบาทภารกิจของสํานักงานเศรษฐกิจการเกษตร และการเปิดโอกาสให้เด็กและเยาวชนได้แสดงออกโดยการเล่นเกม การร้องเพลง เพื่อลุ้นรับของรางวัล รวมถึงกิจกรรมเรียนรู้เสริมทักษะ เช่น ให้ความรู้เกี่ยวกับมาตรฐานสินค้าเกษตรและอาหาร กิจกรรมด้านการบันเทิง เช่น เล่นเกมส์ ตอบคําถาม โดยหมุนวงล้อนําโชค มาให้เด็กๆได้เข้าร่วมอย่างสนุกสนาน”น.ส.เกณิกา
ทั้งนี้ ภายในงาน กระทรวงเกษตรและสหกรณ์ได้เตรียมของรางวัลมากมาย อาทิ จักรยาน ลูกบอล อุปกรณ์กีฬาของเด็ก เครื่องเขียนต่าง ๆ ขนม นม และเครื่องดื่ม และยังสามารถลงทะเบียนเพื่อชิงโชค รับรางวัลใหญ่ เป็นจักรยาน 7 คันอีกด้วย โดยผู้ปกครองที่สนใจสามารถพาบุตรหลานเข้าร่วมกิจกรรม ณ บริเวณกระทรวงศึกษาธิการ กรุงเทพฯ ได้ตลอดทั้งวัน ไม่มีค่าใช้จ่ายใด ๆ
รัฐบาลไทย-ข่าวทำเนียบรัฐบาล-“อนุทิน”นำคณะผู้บริหารมหาดไทยบินลงนราธิวาส เร่งติดตามการช่วยเหลือเยียวยาประชาชนเดือดร้อนหลังอุทกภัยใหญ่ พร้อมเกาะติดการแก้ไขปัญหายาเสพติดในพื้นที่ระบาดหนัก
วันศุกร์ที่ 12 มกราคม 2567
12/01/2567
“อนุทิน”นําคณะผู้บริหารมหาดไทยบินลงนราธิวาส เร่งติดตามการช่วยเหลือเยียวยาประชาชนเดือดร้อนหลังอุทกภัยใหญ่ พร้อมเกาะติดการแก้ไขปัญหายาเสพติดในพื้นที่ระบาดหนัก
“อนุทิน”นําคณะผู้บริหารมหาดไทยบินลงนราธิวาส เร่งติดตามการช่วยเหลือเยียวยาประชาชนเดือดร้อนหลังอุทกภัยใหญ่ พร้อมเกาะติดการแก้ไขปัญหายาเสพติดในพื้นที่ระบาดหนัก
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า วันนี้(12 ม.ค.67) นายอนุทิน ชาญวีรกูล รองนายกรัฐมนตรีและ รมว.มหาดไทย ได้นําคณะผู้บริหารกระทรวงมหาดไทยลงพื้นที่ จ.นราธิวาส เพื่อตรวจพื้นที่ซึ่งได้รับความเสียหายจากอุทกภัย ณ อุทยานแห่งชาติน้ําตกซีโป อ.ระแงะ จ.นราธิวาส พร้อมกับพบปะให้กําลังใจพี่น้องประชาชนซึ่งได้รับผลกระทบจากอุทกภัย และเร่งติดตามการเยียวยาให้ความช่วยเหลือพี่น้องประชาชนที่ได้รับความเดือดร้อนจากอุทกภัยครั้งใหญ่ในรอบ 50 ปี ซึ่งมีทั้งผู้ที่บ้านเรือนเสียหายทั้งหมด เสียหายบางส่วน พืชไร่ พื้นที่การเกษตรเสียหาย ตลอดจนผู้ที่สมาชิกในครอบครัวเสียชีวิต ซึ่งหลังน้ําลดแล้วทั้งหมดต้องเร่งให้ความช่วยเหลือให้ประชาชนกลับมาสามารถใช้ชีวิตเป็นปกติให้เร็วที่สุด
ทั้งนี้ ข้อมูลจากจังหวัดพบว่าความเสียหายที่เกิดขึ้นนั้น จ.นราธิวาสได้เริ่มเกิดอุทกภัย ตั้งแต่วันที่ 22 ธ.ค. 66 เป็นต้นมา มีพื้นที่รับผลกระทบ 13 อําเภอ 77 ตําบล 588 หมู่บ้าน 62 ชุมชน ส่งผลกระทบต่อ 91,058 ครัวเรือน ประชาชน 352,773 คน โดยในจํานวนนี้มีประชาชนที่บ้านเรือนเสียหายทั้งหลัง 174 หลัง เสียหายบางส่วน 2,285 หลัง มีผู้เสียชีวิต 14 ราย ผู้สูญหาย 1 ราย ประชาชนต้องอพยพ 232 ครัวเรือน 1,563 คน สิ่งสาธารณประโยชน์เกิดความเสียหาย ประกอบด้วย ถนน 63 สาย สะพาน 8 แห่ง โรงเรียน 390 แห่ง มัสยิด 26 แห่ง วัด/ที่พักสงฆ์ 20 แห่ง นอกจากนี้ยังเกิดความเสียหายต่อด้านปศุสัตว์ การประมง และพืชไร่ ในวงกว้าง
“จังหวัดนราธิวาสเป็นหนึ่งในพื้นที่ซึ่งเกิดอุทกภัยในวงกว้าง มีบ้านเรือนเสียหาย ประชาชนได้รับความเดือดร้อนจํานวนมาก ซึ่งจังหวัดนราธิวาสได้ร่วมกับส่วนราชการและเอกชนเข้าไปช่วยบรรเทาความเดือดร้อนในเบื้องต้น ขณะนี้อยู่ระหว่างเร่งดําเนินการสํารวจความเสียหายเพื่อให้ความช่วยเหลือตามระเบียบราชการ รมว.มหาดไทย มีความห่วงใยพี่น้องในพื้นที่ จึงได้เดินทางไปติดตามการดําเนินการต่างๆ ให้เป็นไปด้วยความเรียบร้อย และเป็นโอกาสได้พบปะมอบขวัญกําลังใจแก่พี่น้องประชาชนด้วย” น.ส.ไตรศุลี กล่าว
น.ส.ไตรศุลี กล่าวว่า ในโอกาสนี้นายอนุทิน ได้เดินทางไปติดตามการขับเคลื่อนนโยบายการแก้ไขปัญหายาเสพติดในพื้นที่ด้วย โดยได้ฟังบรรยายการดําเนินโครงการชุมชนบําบัดยั่งยืนในตําบลแพร่ระบาดยาเสพติดสูงสุด 100 ตําบล ตามนโยบายเร่งด่วนของรัฐบาล ที่วิทยาลัยการอาชีพสุไหงโก-ลก จากนั้นจะตรวจติดตามการบําบัดผู้ติดยาเสพติดโดยใช้หลักศาสนาอิสลาม ที่มัสยิดอัลเราะห์มาน บ้านมือบา ต.ปาเสมัส อ.สุไหงโก-ลก
สําหรับโครงการชุมชนบําบัดยั่งยืนฯ ดําเนินการในพื้นที่ 7 จังหวัด ซึ่งมีการระบาดของยาเสพติดสูง มีเป้าหมายเป็นกลุ่มผู้ติดยาเสพติดในพื้นที่ โดยมีการค้นหาผู้ติดยาและนําเข้าสู่กระบวนการบําบัดโดยการมีส่วนร่วมของชุมชน สร้างชุมชนสีขาวปลอดยาเสพติด ระยะเวลาดําเนินการ 4 เดือน ระหว่าง 18 ธ.ค.66- 7 เม.ย. 67
รัฐบาลไทย-ข่าวทำเนียบรัฐบาล-สารอวยพร เนื่องในโอกาสวันขึ้นปีใหม่ พ.ศ.๒๕๖๗
วันศุกร์ที่ 12 มกราคม 2567
สารอวยพร เนื่องในโอกาสวันขึ้นปีใหม่ พ.ศ.๒๕๖๗
ในศุภวาระดิถีขึ้นปีใหม่ ส่งความสุขและความปรารถนาดี
ไปยังข้าราชการ ลูกจ้าง พนักงานราชการใน สป.
ตลอดจนครอบครัวทุกๆ ท่าน ขอให้พวกเรามีสติอยู่กับปัจจุบัน
บนพื้นฐานของคุณธรรมและศีลธรรม มีความรัก ความสามัคคี
ร่วมมือร่วมใจ เป็นน้ําหนึ่งเดียวกัน ทํางานเพื่อชาติ บ้านเมือง และประชาชน
ขอให้กําลังพลทุกนายปฏิบัติงานอย่างมีความสุข และสนุกกับการทํางาน
รัฐบาลไทย-ข่าวทำเนียบรัฐบาล-“อนุทิน”เป็นสื่อกลางนำส่งของขวัญไปยังศูนย์พัฒนาเด็กเล็กในพื้นที่ห่างไกล 141 แห่ง ใน 20 จังหวัด ขอบคุณผู้ร่วมบริจาคสิ่งของร่วมส่งความสุขให้เยาวชนในวันเด็กแห่งชาติ 2567
วันศุกร์ที่ 12 มกราคม 2567
12/01/2567
“อนุทิน”เป็นสื่อกลางนําส่งของขวัญไปยังศูนย์พัฒนาเด็กเล็กในพื้นที่ห่างไกล 141 แห่ง ใน 20 จังหวัด ขอบคุณผู้ร่วมบริจาคสิ่งของร่วมส่งความสุขให้เยาวชนในวันเด็กแห่งชาติ 2567
“อนุทิน”เป็นสื่อกลางนําส่งของขวัญไปยังศูนย์พัฒนาเด็กเล็กในพื้นที่ห่างไกล 141 แห่ง ใน 20 จังหวัด ขอบคุณผู้ร่วมบริจาคสิ่งของร่วมส่งความสุขให้เยาวชนในวันเด็กแห่งชาติ 2567
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า เพื่อเป็นการส่งต่อความสุขให้กับเด็ก ๆ ในศูนย์พัฒนาเด็กเล็ก สังกัดองค์กรปกครองส่วนท้องถิ่น (อปท.) ในพื้นที่ห่างไกล นายอนุทิน ชาญวีรกูล รองนายกรัฐมนตรีและ รมว.มหาดไทย ได้มีแนวคิดให้นําสิ่งของที่มีผู้นํามามอบให้แก่กระทรวงมหาดไทยในเทศกาลปีใหม่และโอกาสต่าง ๆ กระจายไปยังศูนย์พัฒนาเด็กเล็กทั้งหมด 141 แห่ง ในพื้นที่ 20 จังหวัด เช่น แม่ฮ่องสอน เชียงราย เชียงใหม่ น่าน ศรีสะเกษ สกลนคร ขอนแก่น กาฬสินธุ์ อุทัยธานี เป็นต้น
ทั้งนี้ แนวคิดดังกล่าวเกิดขึ้นจากที่ รมว.มหาดไทยได้มองเห็นว่าเด็ก ๆ ในพื้นที่ห่างไกลยังขาดโอกาสในการเข้าถึงของขวัญ หรือข้าวของเครื่องใช้ที่ดี ของบางอย่างผู้ที่อยู่ในเมืองหรือมีโอกาสที่มากกว่าอาจจะมองว่าเป็นสิ่งเล็กน้อย แต่สําหรับเยาวชนในพื้นที่ห่างไกลอาจเห็นว่าเป็นสิ่งมีค่า เกิดขวัญกําลังใจเมื่อได้รับ จึงได้ให้มีการรวบรวมสิ่งของ หรือของขวัญที่มีผู้ให้กระทรวงมหาดไทยไม่ว่าจะเป็นส่วนราชการ หน่วยงานรัฐ เอกชน ตลอดจนมูลนิธิต่าง ทยอยส่งไปยังศูนย์พัฒนาเด็กเล็ก ตั้งแต่ช่วงสัปดาห์แรกหลังเทศกาลปีใหม่จนถึงช่วงก่อนวันเด็กรวมทั้งสิ้น 141 แห่ง
"ท่านอนุทินได้เป็นสื่อกลางนําสิ่งของต่างๆ ที่มีผู้นํามามอบให้กระทรวงมหาดไทยส่งไปให้ผู้อยู่ในพื้นที่ห่างไกล โดยเฉพาะเด็กๆ ในศูนย์พัฒนาเด็กเล็กของ อปท. ซึ่งสิ่งของที่ส่งไปนั้นมีอย่างเช่น แก้วเก็บความเย็น กระเป๋าเป้ กระเป๋าใส่เหรียญ ผ้าขาวม้า สมุด ดินสอ พวงกุญแจ ข้าวสาร เป็นต้น ซึ่งท่าน มท.1 ได้นําความขอบคุณมายังทุกท่านที่ได้มอบสิ่งของให้กับทางกระทรวงมหาดไทย ซึ่งเป็นโอกาสสําคัญที่ทุกๆท่านจะได้ส่งต่อรอยยิ้ม สร้างความสุขให้เด็กๆ ในวันเด็กแห่งชาติที่จะมาถึงในวันพรุ่งนี้ (13 ม.ค.) ไปด้วยกัน" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-สรรพสามิตโชว์ผลงานปราบปรามสินค้าผิดกฎหมาย จับบุหรี่หนีภาษีมูลค่าความเสียหายกว่า 22 ล้านบาท
วันศุกร์ที่ 12 มกราคม 2567
12/01/2567
สรรพสามิตโชว์ผลงานปราบปรามสินค้าผิดกฎหมาย จับบุหรี่หนีภาษีมูลค่าความเสียหายกว่า 22 ล้านบาท
ตามนโยบายนายกฯ และ รมว.คลัง และนายกฤษฎา จีนะวิจารณะ รมช.คลัง ที่มุ่งเน้นการป้องกันและปราบปรามสินค้าผิดกฎหมายที่ลักลอบนําเข้าโดยไม่เสียภาษี ส่งผลกระทบต่อผู้ประกอบการที่ค้าขายและจ่ายภาษีอย่างสุจริตให้ได้รับความเป็นธรรม รวมถึงเพื่อสุขภาพที่ดีของประชาชน
ตามนโยบายของ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง และนายกฤษฎา จีนะวิจารณะ รัฐมนตรีช่วยว่าการกระทรวงการคลัง ที่มุ่งเน้นการป้องกันและปราบปรามสินค้าผิดกฎหมายที่ลักลอบนําเข้าโดยไม่เสียภาษี ซึ่งส่งผลกระทบต่อผู้ประกอบการที่ค้าขายและจ่ายภาษีอย่างสุจริตให้ได้รับความเป็นธรรม รวมถึงเพื่อสุขภาพที่ดีของประชาชนในประเทศ
ดร. เอกนิติ นิติทัณฑ์ประภาศ อธิบดีกรมสรรพสามิต กล่าวว่า กรมฯ มุ่งเน้นยกระดับการบังคับใช้กฎหมายและเข้มงวดในการตรวจสอบสินค้าที่ยังไม่ได้เสียภาษีสรรพสามิต โดยมีการลงนามความตกลงเพื่อบูรณาการความร่วมมือกับหน่วยงานที่เกี่ยวข้องทั้งภาครัฐและภาคเอกชน ในการแลกเปลี่ยนข้อมูลและร่วมกันจับกุมผู้กระทําความผิดอย่างต่อเนื่อง เพื่อความปลอดภัยและสุขภาพที่ดีของประชาชนในประเทศ ทั้งนี้ ได้มอบหมายให้ ว่าที่ร้อยตรียงยุทธ ภูมิประเทศ รองอธิบดี และนายพยุง บุญสมสุวรรณ ผู้อํานวยการสํานักตรวจสอบ ป้องกันและปราบปราม ดําเนินการเร่งรัดการปราบปรามอย่างต่อเนื่อง โดยสํานักตรวจสอบ ป้องกันและปราบปราม ได้ดําเนินการจัดทําแผนเพื่อปราบปรามการกระทําผิดตามเส้นทางการลักลอบตามแนวชายแดนและพื้นที่ที่มีการแพร่ระบาดของสินค้าหนีภาษี
จากการบูรณาการทํางานร่วมกันกับกองบัญชาการตํารวจสอบสวนกลาง (CIB) บก.ปอศ. ทําให้เมื่อวันที่ 11 มกราคม 2567 สามารถจับกุมบุหรี่หนีภาษีได้ ณ ศูนย์กระจายสินค้าเอกชน อําเภอวังน้อย จังหวัดพระนครศรีอยุธยา จากการตรวจสอบพบสินค้าบุหรี่ผิดกฎหมายซึ่งมีเส้นทางมาจากบริเวณแนวชายแดน ส่วนหนึ่งพบว่าเป็นยาสูบยี่ห้อกรองทิพย์ 90 ซึ่งได้รับอนุญาตส่งออก แต่พบว่ามีการลักลอบนํากลับเข้ามาขายในประเทศ ตามแนวชายแดนในจังหวัดกาญจนบุรี เพื่อส่งขายให้กับในพื้นที่ภาคกลาง และอีกส่วนหนึ่งมีการลักลอบนํามาจากทางภาคใต้แล้วส่งขายในพื้นที่ภาคกลางต่อไป พบของกลางยาสูบที่ยังมิได้ชําระภาษีสรรพสามิต จํานวนกว่า 430,000 มวน มูลค่าสินค้า 2,320,000 บาท มูลค่าภาษีเป็นเงิน 1,498,040 บาท ประมาณการค่าปรับ 22,476,000 บาท โดยเจ้าหน้าที่จะได้มีการดําเนินการตามกฎหมายต่อไป
ดร. เอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า กรมฯให้ความสําคัญกับเรื่องนี้ เพื่อให้เกิดความเป็นธรรมต่อผู้เสียภาษีที่ถูกต้อง และดูแลสุขภาพพี่น้องประชาชนไม่ให้บริโภคของปลอม ซึ่งอาจส่งผลเสียและเป็นอันตรายต่อสุขภาพ ตามยุทธศาสตร์กรมสรรพสามิต ในการขับเคลื่อนเศรษฐกิจด้วยภาษีสรรพสามิต มุ่งเน้น สิ่งแวดล้อม สังคม และธรรมาภิบาล สร้างมาตรฐานสากล เดินหน้าประเทศไทยสู่ความยั่งยืน
รัฐบาลไทย-ข่าวทำเนียบรัฐบาล-งานฉลองวันเด็กแห่งชาติ ณ ทำเนียบรัฐบาล ประจำปี 2567
วันศุกร์ที่ 12 มกราคม 2567
งานฉลองวันเด็กแห่งชาติ ณ ทําเนียบรัฐบาล ประจําปี 2567
วันที่ 13 มกราคม 2567
รัฐบาลไทย-ข่าวทำเนียบรัฐบาล-ปลัดกระทรวงกลาโหม ตรวจเยี่ยมกำลังพลที่มาเข้ารับการตรวจสุขภาพ ประจำปีงบประมาณ พ.ศ.๒๕๖๗
วันศุกร์ที่ 12 มกราคม 2567
ปลัดกระทรวงกลาโหม ตรวจเยี่ยมกําลังพลที่มาเข้ารับการตรวจสุขภาพ ประจําปีงบประมาณ พ.ศ.๒๕๖๗
เมื่อวันที่ ๑๑ มกราคม ๒๕๖๗ พลเอก สนิธชนก สังขจันทร์ ปลัดกระทรวงกลาโหม ตรวจเยี่ยมกําลังพลที่มาเข้ารับการตรวจสุขภาพประจําปีงบประมาณ พ.ศ.๒๕๖๗ ณ ห้องพินิตประชานาถ ในศาลาว่าการกลาโหม
โดยมี ผู้บังคับบัญชาระดับสูงของสํานักงานปลัดกระทรวงกลาโหม ร่วมในการตรวจเยี่ยมการตรวจสุขภาพประจําปีเป็นการตรวจสุขภาพที่จําเป็นสําหรับกําลังพลทุกคน เพื่อให้มั่นใจว่ากําลังพลมีสุขภาพสมบูรณ์แข็งแรง สามารถปฏิบัติหน้าที่ได้อย่างเต็มประสิทธิภาพ สํานักงานปลัดกระทรวงกลาโหมให้ความสําคัญกับเรื่องสุขภาพของกําลังพลเป็นอย่างยิ่ง จึงได้จัดให้มีการตรวจสุขภาพประจําปีให้กับกําลังพลทุกนาย โดยในปีงบประมาณ พ.ศ.๒๕๖๗ กําหนดให้มีการตรวจสุขภาพระหว่างวันที่ ๘ - ๑๙ มกราคม ๒๕๖๗ ทั้งนี้หลังจากตรวจสุขภาพประจําปีแล้ว ขอให้กําลังพลดูแลสุขภาพของตนเองอย่างสม่ําเสมอ ทั้งในด้านร่างกายและจิตใจ
รัฐบาลไทย-ข่าวทำเนียบรัฐบาล-รองปลัดนวนิตย์ฯ เข้าร่วมประชุมสัมมนาการมอบนโยบายและแนวทางการจัดทำงบประมาณรายจ่ายประจำปีงบประมาณ พ.ศ. 2568
วันศุกร์ที่ 12 มกราคม 2567
รองปลัดนวนิตย์ฯ เข้าร่วมประชุมสัมมนาการมอบนโยบายและแนวทางการจัดทํางบประมาณรายจ่ายประจําปีงบประมาณ พ.ศ. 2568
รองปลัดนวนิตย์ฯ เข้าร่วมประชุมสัมมนาการมอบนโยบายและแนวทางการจัดทํางบประมาณรายจ่ายประจําปีงบประมาณ พ.ศ. 2568
นายนวนิตย์ พลเคน รองปลัดกระทรวงเกษตรและสหกรณ์ เข้าร่วมประชุมสัมมนาการมอบนโยบายและแนวทางการจัดทํางบประมาณรายจ่ายประจําปีงบประมาณ พ.ศ. 2568 โดยมีนายเศรษฐา ทวีสิน นายกรัฐมนตรีเป็นประธานเปิดและมอบนโยบาย ในวันศุกร์ที่ 12 มกราคม 2567 เวลา 12.00-17.00 น. ณ ห้องรอยัล จูบิลี บอลรูม อาคารชาเลนเจอร์ ชั้น 1ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-นายกฯ สักการะหลวงพ่อทันใจ วัดพระธาตุดอยคำ จ.เชียงใหม่ ขอพรให้บ้านเมืองเจริญรุ่งเรือง ขอให้ชีวิตความเป็นอยู่ของประชาชนดีขึ้น
วันศุกร์ที่ 12 มกราคม 2567
12/01/2567
นายกฯ สักการะหลวงพ่อทันใจ วัดพระธาตุดอยคํา จ.เชียงใหม่ ขอพรให้บ้านเมืองเจริญรุ่งเรือง ขอให้ชีวิตความเป็นอยู่ของประชาชนดีขึ้น
นายกฯ สักการะหลวงพ่อทันใจ วัดพระธาตุดอยคํา จ.เชียงใหม่ ขอพรให้บ้านเมืองเจริญรุ่งเรือง ขอให้ชีวิตความเป็นอยู่ของประชาชนดีขึ้น
วันนี้ (12 มกราคม 2567) เวลา 10.45 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สักการะหลวงพ่อทันใจ เพื่อความเป็นสิริมงคล และรับชมวิวบริเวณลานชมวิว ณ วัดพระธาตุดอยคํา อําเภอเมืองเชียงใหม่ จังหวัดเชียงใหม่ โดยนายกรัฐมนตรีเผยว่า ได้ขอให้บ้านเมืองเจริญรุ่งเรือง ขอให้มีสุขภาพร่างกายแข็งแรง และขอให้ชีวิตความเป็นอยู่ของประชาชนดีขึ้น อีกทั้งยังได้มีการพูดคุยกับทางส่วนราชการจังหวัดเชียงใหม่เกี่ยวกับเรื่องของทางขึ้นวัดพระธาตุดอยคํา โฉนดที่ดิน ห้องน้ํา การจัดระเบียบร้านค้าตกแต่งให้สวยงามขึ้น แล้วเรื่องของน้ําบาดาลที่ยังคงขาดแคลนอยู่ โดยผู้ว่าราชการจังหวัดเชียงใหม่ได้รับไปดําเนินการและบูรณาการร่วมกับผู้ที่เกี่ยวข้อง
นายกรัฐมนตรีให้สัมภาษณ์สื่อมวลชนถึงภารกิจการเดินทางมาตรวจราชการเชียงใหม่ครั้งนี้ได้มาดูเรื่องการคมนาคม วงแหวนรอบที่ 1, 2 และ 3 การอัปเกรดสนามบิน รถไฟฟ้าเชื่อมต่อจุดท่องเที่ยวต่าง ๆ ทําให้นักท่องเที่ยวมีความสะดวกสบายในการเดินทางมากยิ่งขึ้น ควบคู่ไปกับการดูแลเรื่อง PM2.5 โดยได้มีการพูดคุยกันเชิงลึก ซึ่งฤดูที่จะมี PM2.5 เยอะจะเป็นเดือนมีนาคมและเดือนเมษายน จากการที่มาครั้งนี้ ได้รับการตอบรับที่ดี และเป็นการเริ่มต้นที่ดี จุด Hot Spot ลดลงเหลือ 1 ใน 4 แต่เรื่องของประเทศเพื่อนบ้านก็มีความสําคัญ โดยช่วงนี้ก็เป็นช่วงที่ประเทศกัมพูชาได้มีการเผาเกิดขึ้น ทั้งนี้ เมื่อวานนี้ตนได้พูดคุยทางโทรศัพท์กับนายกรัฐมนตรีของกัมพูชา ได้มีการตั้งคณะทํางานร่วมกัน คาดว่าบ่ายวันนี้จะมีการแถลงการณ์อย่างเป็นทางการเกิดขึ้น
นายกรัฐมนตรียังกล่าวถึงการเตรียมเดินทางมาเชียงใหม่ในสัปดาห์หน้า จะมีการเชิญชวนนักธุรกิจ มาดูโครงการในพระราชดําริ โดยการชักชวนในครั้งนี้ไม่ได้ต้องการให้นักธุรกิจหรือเจ้าของกิจการมาซื้อผลิตภัณฑ์อย่างเดียวหรือบริจาคเพียงอย่างเดียว เราไม่ได้ต้องการเงิน แต่เราต้องการความรักและความตั้งใจที่จะมาบูรณาการในการช่วยเหลือประชาชนตั้งแต่ต้นจนจบ ไม่ว่าจะเป็นการเปิดตลาดใหม่ ๆ ทําให้โครงการในพระราชดําริ ซึ่งมีประชาชนทํามาหากินอยู่เยอะมากมีการปลูกผักทําสินค้าต่าง ๆ ให้เขามีการตลาดที่แข็งแกร่งขึ้น เพราะเราให้นักธุรกิจที่มีความรู้ ความสามารถในทางพาณิชย์มาช่วยกันดู ช่วยกันพัฒนา สร้างระบบ เพื่อสร้างความยั่งยืนให้กับประชาชน
รัฐบาลไทย-ข่าวทำเนียบรัฐบาล-ที่ปรึกษารัฐมนตรีฯ ดนัยณัฏฐ์ เข้าร่วมการประชุมคณะกรรมการอาหารแห่งชาติ ครั้งที่ 1/2567
วันศุกร์ที่ 12 มกราคม 2567
12/01/2567
ที่ปรึกษารัฐมนตรีฯ ดนัยณัฏฐ์ เข้าร่วมการประชุมคณะกรรมการอาหารแห่งชาติ ครั้งที่ 1/2567
ที่ปรึกษารัฐมนตรีฯ ดนัยณัฏฐ์ เข้าร่วมการประชุมคณะกรรมการอาหารแห่งชาติ ครั้งที่ 1/2567
วันที่ 11 มกราคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นผู้แทนรัฐมนตรีว่าการกระทรวงอุตสาหกรรม เข้าร่วมการประชุมคณะกรรมการอาหารแห่งชาติ ครั้งที่ 1/2567 โดยมี นายสมศักดิ์ เทพสุทิน รองนายกรัฐมนตรี เป็นประธานการประชุม พร้อมด้วย นายชลน่าน ศรีแก้ว รัฐมนตรีว่าการกระทรวงสาธารณสุข และคณะผู้บริหารหน่วยงานที่เกี่ยวข้อง เข้าร่วมประชุม ณ ห้องประชุมชัยนาทนเรนทร อาคาร 1 ชั้น 2 สํานักงานปลัดกระทรวงสาธารณสุข จังหวัดนนทบุรี
รัฐบาลไทย-ข่าวทำเนียบรัฐบาล-รัฐมนตรีว่าการยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๗
วันพฤหัสบดีที่ 11 มกราคม 2567
11/01/2567
รัฐมนตรีว่าการยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๗
รัฐมนตรีว่าการยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๗
ในวันพฤหัสบดีที่ ๑๑ มกราคม ๒๕๖๗ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๗ โดยมี นางพงษ์สวาท นีละโยธิน ปลัดกระทรวงยุติธรรม นายสหการณ์ เพ็ชรนรินทร์ อธิบดีกรมราชทัณฑ์ พร้อมด้วย​ กรรมการโดยตําแหน่ง กรรมการผู้ทรงคุณวุฒิ และผู้ที่เกี่ยวข้อง เข้าร่วมประชุม​ ณ ห้องประชุมกรมราชทัณฑ์ ชั้น ๒ อาคารกรมราชทัณฑ์ จังหวัดนนทบุรี
โดยที่ประชุมได้รับทราบผลการดําเนินการตามแนวทางการปฏิบัติต่อผู้ต้องขังระหว่างพิจารณาคดีให้เป็นไปตามหลักกฎหมายรัฐธรรมนูญ และมาตรฐานระหว่างประเทศ และรายงานความคืบหน้าระเบียบกรมราชทัณฑ์ว่าด้วยการดําเนินการสําหรับการคุมขังในสถานที่คุมขัง พ.ศ. ๒๕๖๖ ต่อคณะกรรมการราชทัณฑ์ นอกจากนี้ที่ประชุมได้พิจารณาการยกระดับดัชนีหลักนิติธรรม (Rule of Law Index) โดยมีส่วนเกี่ยวข้องกับกรมราชทัณฑ์ ๓ ปัจจัย ประกอบด้วย ๑) เรือนจํามีความปลอดภัย ๒) การเคารพสิทธิของผู้ต้องขัง และ ๓) ประสิทธิภาพการป้องกันการกระทําผิดซ้ํา
ทั้งนี้ คณะกรรมการฯ ได้มีข้อเสนอแนะ​เรื่องการกําหนดคุณสมบัติฯ กรณีการปฏิบัติตามระบบการจําแนกและการแยกคุมขัง กรณีการดําเนินการตามระบบการพัฒนาพฤตินิสัย กรณีการรักษาพยาบาลผู้ต้องขัง และกรณีการเตรียมความพร้อมก่อนปล่อย เพื่อนําไปดําเนินการเป็นแนวทางปฏิบัติต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลเดินหน้าพัฒนาหลักสูตรสูงวัยรู้ทันสื่อ “หยุด คิด ถาม ทำ” สร้างภูมิคุ้มกันการรับสื่อที่ปลอดภัยและสร้างสรรค์ ป้องกันผู้สูงวัยตกเป็นเหยื่อมิจฉาชีพหลอกลวง
วันศุกร์ที่ 12 มกราคม 2567
12/01/2567
โฆษกรัฐบาล เผยรัฐบาลเดินหน้าพัฒนาหลักสูตรสูงวัยรู้ทันสื่อ “หยุด คิด ถาม ทํา” สร้างภูมิคุ้มกันการรับสื่อที่ปลอดภัยและสร้างสรรค์ ป้องกันผู้สูงวัยตกเป็นเหยื่อมิจฉาชีพหลอกลวง
โฆษกรัฐบาล เผยรัฐบาลเดินหน้าพัฒนาหลักสูตรสูงวัยรู้ทันสื่อ “หยุด คิด ถาม ทํา” สร้างภูมิคุ้มกันการรับสื่อที่ปลอดภัยและสร้างสรรค์ ป้องกันผู้สูงวัยตกเป็นเหยื่อมิจฉาชีพหลอกลวง พร้อมต่อยอดขยายผลในโรงเรียนผู้สูงวัย 2,456 แห่งทั่วประเทศ
วันนี้ (12 มกราคม 2567) นายชัย วัชรงค์ โฆษกประจําสํานักนายกรัฐมนตรี เผยว่า ปัจจุบัน ประเทศไทยมีจํานวนผู้สูงวัยเพิ่มมากขึ้นอย่างต่อเนื่อง และกลายเป็นกลุ่มเป้าหมายต่อการถูกหลอกลวงจากโลกออนไลน์ได้ง่าย ทําให้เกิดการสูญเสียทรัพย์สินเป็นจํานวนมาก ซึ่งรัฐบาลตระหนักถึงความจําเป็น เร่งด่วนในการแก้ไขปัญหาดังกล่าว โดยได้เดินหน้าร่วมกับภาคีเครือข่าย พัฒนาหลักสูตรสูงวัยรู้ทันสื่อ “หยุด คิด ถาม ทํา” รูปแบบออนไซต์ และออนไลน์ เพื่อสร้างการรับรู้ เสริมเกราะป้องกันผู้สูงวัย รู้เท่าทันสื่ออย่างมีวิจารณญาณ พร้อมเตรียมต่อยอดเป็นหลักสูตรแกนกลางของโรงเรียนผู้สูงวัยทั่วประเทศ
โฆษกประจําสํานักนายกรัฐมนตรี กล่าวว่า รัฐบาลโดยกระทรวงการพัฒนาสังคมและความมั่นคงของมนุษย์ ร่วมกับภาคีเครือข่าย 3 หน่วยงาน ได้แก่ มหาวิทยาลัยมหิดล กลุ่มคนตัว D บริษัท ทํามาปัน จํากัด และสํานักงานกองทุนสนับสนุนการสร้างเสริมสุขภาพ (สสส.) พัฒนาหลักสูตรสูงวัยรู้ทันสื่อ “หยุด คิด ถาม ทํา” เพื่อเป็นเครื่องมือสําหรับประชาชนในสังคม สร้างการสื่อสารที่ปลอดภัยและสร้างสรรค์ เพิ่มความปลอดภัยในการใช้ชีวิต การรู้เท่าทัน และเฝ้าระวังสื่อของผู้สูงอายุ พัฒนาสังคมไทยเป็นสังคมผู้สูงอายุอย่างมีคุณภาพ โดยมุ่งเป้าขยายผลหลักสูตรในโรงเรียนผู้สูงวัย 2,456 แห่งทั่วประเทศ สร้างเครือข่ายอาสาสูงวัยรู้ทันสื่อในระดับชุมชน เพื่อเป็นกลไกร่วมเฝ้าระวังสื่อในระดับประเทศ นอกจากนี้ ยังมีการจัดทําหนังสือและหนังสืออิเล็กทรอนิกส์ (E – book) หลักสูตรสูงวัยรู้ทันสื่อ รวมถึงเว็บไซต์ เพื่อเป็นช่องทางในการเผยแพร่องค์ความรู้ให้กับผู้สูงวัยและประชาชนทั่วไปอีกด้วย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการพัฒนาคุณภาพชีวิตของประชาชนอย่างครอบคลุม ทั้งในมิติเศรษฐกิจ สังคม สุขภาพ สภาพแวดล้อม และเทคโนโลยีและนวัตกรรม โดยในกลุ่มผู้สูงวัยมีแนวโน้มตกเป็นเหยื่อการหลอกลวงผ่านสื่อเพิ่มขึ้นอย่างต่อเนื่อง โดยนายกรัฐมนตรีเชื่อมั่นว่า การพัฒนาหลักสูตรที่เหมาะสม จะเป็นอีกหนึ่งเครื่องมือสําคัญรองรับสังคมผู้สูงวัย สร้างองค์ความรู้ เสริมเกราะป้องกัน ตลอดจนช่วยเสริมสร้างศักยภาพ พัฒนาผู้สูงวัย ให้กลายเป็นผู้สูงวัยที่มีพลังและคุณภาพ (Active Aging)” นายชัย กล่าว
รัฐบาลไทย-ข่าวทำเนียบรัฐบาล-นายกฯ ปลื้ม ต่างชาติเที่ยวไทยสัปดาห์แรกปีมังกร ทะลุ 6 แสนคน
วันศุกร์ที่ 12 มกราคม 2567
นายกฯ ปลื้ม ต่างชาติเที่ยวไทยสัปดาห์แรกปีมังกร ทะลุ 6 แสนคน
.....
นายกฯ ปลื้ม ต่างชาติเที่ยวไทยสัปดาห์แรกปีมังกร ทะลุ 6 แสนคน
.
นายเศรษฐา ทวีสิน นายกรัฐมนตรี และ รมว.กค. รับทราบรายงานสถานการณ์ท่องเที่ยวช่วงสัปดาห์แรก ปี 67 จากกระทรวงการท่องเที่ยวและกีฬา ยินดีที่เปิดศักราชใหม่มาได้เพียง 7 วัน โดยตั้งแต่ 1-7 ม.ค. 67 มีนักท่องเที่ยวต่างชาติเดินทางเที่ยวไทยทั้งสิ้น 605,537 คน
นักท่องเที่ยวต่างชาติสูงสุด 5 อันดับแรก
อันดับ 1 จีน 81,854 คน
อันดับ 2 มาเลเซีย 64,053 คน
อันดับ 3 รัสเซีย  51,467 คน
อันดับ 4 เกาหลีใต้ 43,894 คน
อันดับ 5  อินเดีย 30,203 คน
.
พร้อมผลักดันและขับเคลื่อนให้เกิดการสร้างรายได้จากการท่องเที่ยว ซึ่งเป็นเครื่องยนต์หลักขับเคลื่อนเศรษฐกิจของประเทศในภาพรวม โดยตั้งเป้าหมายสร้างรายได้จากการท่องเที่ยวปี 67 ให้ได้ 3.5 ล้านล้านบาท
.
รวมถึงเดินหน้ากระตุ้นอุตสาหกรรมการท่องเที่ยวไทย ด้วยมาตรการวีซ่าฟรีแก่นักท่องเที่ยวต่างชาติต่อเนื่องจากปี 66 ที่รัฐบาลออกมาตรการวีซ่าฟรีให้กับนักท่องเที่ยวชาวต่างชาติจาก 60 ประเทศ/ดินแดน และในปีนี้ คาดว่าจํานวนประเทศ/ดินแดนที่ได้รับวีซ่าฟรีจะเพิ่มมากขึ้น ซึ่งจะส่งผลดีต่อเศรษฐกิจและการท่องเที่ยวไทยตลอดปี 67
อ่านเพิ่มเติม คลิก https://www.thaigov.go.th/news/contents/details/77248
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯ มอบแนวทางการปฏิบัติงานฯ ประจำปีงบประมาณ 2567 มุ่งขับเคลื่อนการดำเนินงานตามนโยบาย ทั้งในส่วนกลางและภูมิภาคอย่างมีประสิทธิภาพ
วันศุกร์ที่ 12 มกราคม 2567
ปลัดเกษตรฯ มอบแนวทางการปฏิบัติงานฯ ประจําปีงบประมาณ 2567 มุ่งขับเคลื่อนการดําเนินงานตามนโยบาย ทั้งในส่วนกลางและภูมิภาคอย่างมีประสิทธิภาพ
ปลัดเกษตรฯ มอบแนวทางการปฏิบัติงานฯ ประจําปีงบประมาณ 2567 มุ่งขับเคลื่อนการดําเนินงานตามนโยบายทั้งในส่วนกลางและภูมิภาคอย่างมีประสิทธิภาพ
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมมอบ
แนวทางการปฏิบัติงานของสํานักงานปลัดกระทรวงเกษตรและสหกรณ์ (สป.กษ.) ประจําปีงบประมาณ 2567
โดยมีเจ้าหน้าที่ทุกหน่วยงานในสังกัด สป.กษ. ทั้งส่วนกลางและส่วนภูมิภาคทั่วประเทศ รวมทั้งที่ปรึกษาการเกษตรต่างประเทศ 11 แห่งเข้าร่วมประชุม ณ ห้องประชุม 134-135 กระทรวงเกษตรและสหกรณ์ และผ่านระบบการประชุมออนไลน์ ว่า การประชุมดังกล่าวมีวัตถุประสงค์ เพื่อให้เจ้าหน้าที่ทุกหน่วยงานในสังกัด สป.กษ. สามารถขับเคลื่อนการดําเนินงานและขับเคลื่อนนโยบายของรัฐมนตรีว่าการกระทรวงเกษตรและสหกรณ์ทั้งในส่วนกลางและระดับภูมิภาคได้อย่างมีประสิทธิภาพโดยในปีงบประมาณ พ.ศ. 2567 เป็นปีที่ สป.กษ. ต้องเร่งขับเคลื่อนการดําเนินงานตามนโยบายของรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) และรัฐมนตรีช่วยว่าการกระทรวงเกษตรและสหกรณ์ทั้ง 2 ท่าน ในประเด็นที่เกี่ยวข้องให้บรรลุเป้าหมาย ดังนั้นทุกหน่วยงานจึงต้องสนับสนุนการดําเนินงานของผู้บริหาร ผลักดันภารกิจตามกฎหมาย และเร่งพัฒนาการบริหารจัดการภายในโดยเฉพาะการพัฒนาคนให้มีศักยภาพและปฏิบัติงานได้อย่างมีประสิทธิภาพ โดยแนวทางการปฏิบัติงานของ สป.กษ. ในปีงบประมาณ พ.ศ. 2567 ที่ต้องมุ่งเน้น มีดังนี้
ผลักดันการขับเคลื่อนการดําเนินงานโครงการอันเนื่องมาจากพระราชดําริ
เร่งขับเคลื่อนนโยบายของรัฐมนตรีว่าการกระทรวงเกษตรและสหกรณ์ 9 นโยบาย 8 ข้อสั่งการ อาทิ การผลักดัน 5 นโยบายด้านต่างประเทศเพื่อผลักดันสินค้าเกษตรที่มีคุณภาพมุ่งสู่ตลาดต่างประเทศ การเร่งขยายผลการขับเคลื่อนศูนย์บริการเกษตรพิรุณราช เป็นต้น
การสนับสนุนการตรวจราชการนอกสถานที่และการประชุม ครม. สัญจรของ รมว.กษ. และ รมช.กษ. ทั้ง 2 ท่าน
การประชาสัมพันธ์สร้างการรับรู้การทํางานของกระทรวงทั้งส่วนกลางและจังหวัด เพื่อให้เกิดความเป็นเอกภาพและเป็นไปในทิศทางเดียวกัน
การเตรียมการรองรับและการแก้ปัญหาภัยพิบัติด้านการเกษตร และการป้องกันและแก้ไขปัญหาฝุ่นพิษ (PM 2.5) โดยเฉพาะการให้ความช่วยเหลือเกษตรกรจากสถานการณ์ภัยพิบัติด้านการเกษตร และการป้องกันและแก้ไขปัญหาฝุ่นพิษ (PM 2.5) ในระดับพื้นที่
นอกจากนี้ ปลัดเกษตรฯ ยังได้มอบแนวทางในการปรับปรุงการบริหารจัดการภายในสํานักงานปลัดกระทรวงเกษตรและสหกรณ์ ประกอบด้วย
การปรับปรุงโครงสร้างและอัตรากําลังของ สป.กษ.
คิดวิธีการทํางานใหม่ๆ ที่ตอบโจทย์นโยบายของรัฐบาลและของท่านรัฐมนตรี
การเร่งรัดการปฏิบัติงานและการเบิกจ่ายงบประมาณ
การสร้างความเข้มแข็งให้ผู้ปฏิบัติงาน
การเน้นย้ําให้บุคลากรเร่งพัฒนาตนเองให้มีทักษะและความรู้ที่ทันสมัยอยู่เสมอ
รัฐบาลไทย-ข่าวทำเนียบรัฐบาล-นายกฯ เผย รัฐบาลมุ่งพัฒนาแหล่งพลังงานสีเขียว เพื่อให้ภาคอุตสาหกรรมของไทยเป็นอุตสาหกรรมที่ลดการปล่อยคาร์บอน หวังให้ไทยเป็นศูนย์กลางการผลิตยานยนต์ไฟฟ้า เน้นขยายตลาดต่างประเทศ
วันศุกร์ที่ 12 มกราคม 2567
12/01/2567
นายกฯ เผย รัฐบาลมุ่งพัฒนาแหล่งพลังงานสีเขียว เพื่อให้ภาคอุตสาหกรรมของไทยเป็นอุตสาหกรรมที่ลดการปล่อยคาร์บอน หวังให้ไทยเป็นศูนย์กลางการผลิตยานยนต์ไฟฟ้า เน้นขยายตลาดต่างประเทศ
นายกฯ เผย รัฐบาลมุ่งพัฒนาแหล่งพลังงานสีเขียว เพื่อให้ภาคอุตสาหกรรมของไทยเป็นอุตสาหกรรมที่ลดการปล่อยคาร์บอน หวังให้ไทยเป็นศูนย์กลางการผลิตยานยนต์ไฟฟ้า เน้นขยายตลาดต่างประเทศ
วันนี้ (12 มกราคม 2567) เวลา 14.00 น. ณ ห้องรอยัล จูบิลี่ บอลรูม อาคารชาเลนเจอร์ ชั้น 1 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายด้านการดึงดูดนักลงทุนและการค้ากับต่างประเทศ ว่า ภาคอุตสาหกรรมในอนาคตต่อจากนี้ รัฐบาลมีเป้าหมายในการพัฒนา มีแหล่งพลังงานสีเขียว เพื่อให้ภาคอุตสาหกรรมของไทยเป็นอุตสาหกรรมที่ลดการปล่อยคาร์บอน มุ่งเน้นอุตสาหกรรมยานยนต์ที่ใช้เทคโนโลยีอนาคต (next-generation automobiles) และเสริมสร้างระบบการผลิตยานยนต์ไฟฟ้า (EV) ให้ไทยเป็นศูนย์กลางการผลิตยานยนต์ไฟฟ้า สนับสนุนให้เกิดการสร้างฐานการผลิตแบตเตอรี่และชิ้นส่วนสําคัญ ส่งเสริมการใช้ยานยนต์ไฟฟ้าในภาคส่วนต่าง ๆ โดยใช้มาตรการจูงใจทั้งทางด้านภาษีและที่ไม่ใช่ภาษี การให้เงินอุดหนุนสําหรับการซื้อยานยนต์ไฟฟ้า นอกจากนี้ รัฐบาลยังต้องดูแลอุตสาหกรรมยานยนต์สันดาปและอุตสาหกรรมเกี่ยวเนื่องให้ปรับเปลี่ยนไปสู่สายการผลิตของยานยนต์แห่งอนาคตได้ ซึ่งอาจรวมไปถึงลงทุนในการเป็นผู้นํายานยนต์ยุคถัด ๆ ไป เช่น ไฮโดรเจน เป็นต้น
นายกรัฐมนตรีกล่าวว่า นอกจากการลงทุนในภาคอุตสาหกรรมแล้ว เราจะต้องขยายตลาดต่างประเทศให้กับนักลงทุนด้วย ประเทศไทยจะต้องมีการเจรจาการค้า ให้มีจํานวนประเทศที่มี FTA เพิ่มขึ้น เทียบเท่ากับประเทศในภูมิภาคให้ได้ การทูตเชิงรุกเป็นการทํางานในมิติใหม่ของรัฐบาลนี้ โดยเราจะส่งเสริมทั้งการค้าขาย การลงทุน การส่งออก การแลกเปลี่ยนความรู้ เพิ่มเติมไปจากบทบาทที่เกี่ยวข้องกับเกียรติภูมิศักดิ์ศรีและการช่วยเหลือคนไทยและธุรกิจไทย ดําเนินกิจกรรมการทูตอย่างสมดุล เปิดประตูการค้าสู่ตลาดใหม่ ๆ รวมถึงตลาดเดิมและประเทศบ้านใกล้เรือนเคียง โดยในช่วงที่ผ่านมาก็ได้เปิดประตูการค้าชายแดน 4 ด้าน 4 ประเทศ เมียนมา ลาว กัมพูชา และมาเลเซีย ซึ่งประเทศมาเลเซียก็ได้ช่วยเหลือแรงงานไทยและตัวประกันในอิสราเอล และเสริมสร้างความปลอดภัยในพื้นที่จังหวัดชายแดนภาคใต้ ถือเป็นตัวชี้วัดความสําเร็จที่สําคัญในความร่วมมือและการต่างประเทศของไทย ในพื้นที่บริเวณชายแดนของประเทศไทย รัฐบาลก็ให้ความสําคัญกับการขยายการค้าชายแดน นํามาซึ่งความมั่งคั่ง และจะพัฒนาไปสร้างความมั่นคงให้กับพื้นที่รอบ ๆ ข้างด้วย